text: বঙ্গোপসাগরে মালয়েশিয়াগামী ট্রলারডুবি, ১৫ রোহিঙ্গা নিহত – Dainik Amader Shomoy
  ৬ জুলাই ২০২০ ১৪:৪৯
  ১১ ফেব্রুয়ারি ২০২০ ১০:০১ | আপডেট: ১১ ফেব্রুয়ারি ২০২০ ১৭:০৩
  বঙ্গোপসাগরে মালয়েশিয়াগামী ট্রলারডুবির ঘটনায় ১৫ লাশ উদ্ধার করা হয়েছে। ছবি : আমাদের সময়
  বঙ্গোপসাগর দিয়ে অবৈধভাবে মালয়েশিয়া যাওয়ার পথে কক্সবাজারের সেন্টমার্টিন দ্বীপের পশ্চিমে একটি ট্রলার ডুবে গেছে। এ ঘটনায় নারী ও শিশুসহ ১৫ জন রোহিঙ্গা নিহত হয়েছেন। এ ছাড়া ৬৫ জনকে জীবিত উদ্ধার করেছে কোস্টগার্ড।
  কোস্টগার্ডের সেন্টমার্টিন স্টেশনের ইনচার্জ লেফটেন্যান্ট কমান্ডার নাইম উল হক বিষয়টি নিশ্চিত করে বলেন, 'মঙ্গলবার সকালে সেন্টমার্টিনের অদূরবর্তী সাগরে রোহিঙ্গাবোঝাই একটি ট্রলারডুবির ঘটনা স্থানীয় জেলেদের কাছ থেকে খবর পাওয়ার পর কোস্টগার্ড ঘটনাস্থলে পৌঁছায়। পরে সেখান থেকে নারী ও শিশুসহ ১৫ জনের মৃতদেহ এবং ৬৫ জনকে জীবিত উদ্ধার করেছে।'
  তিনি আরও বলেন, 'ঘটনাস্থলে কোস্টগার্ডের পাশাপাশি নৌবাহিনীর একটি জাহাজ উদ্ধার তৎপরতা চালাচ্ছে। দুর্ঘটনা কবলিত ট্রলারটিতে আরও লোকজন রয়েছে।'